ໂອຊາມາ ບິນລາເດັນ ເສຍຊີວິດແລ້ວ.
ຜູ້ນໍາເຄືອຂ່າຍກໍ່ການຮ້າຍ al-Qaida ເສຍຊີວິດ ໃນການໂຈມຕີໂດຍກໍາລັງຂອງສະຫະລັດ ໃນວັນອາທິດວານນີ້.
ທ່ານບາຣັກ ໂອບາມາ ປະທານາທິບໍດີສະຫະລັດໄດ້ປະກາດໃຫ້ຮູ້ວ່າ ຜູ້ກໍ່ການຮ້າຍທີ່ໂລກຕ້ອງການໂຕຫລາຍທີ່ສຸດ ຄື ນາຍ Osama bin Laden ຜູ້ນໍາເຄື່ອຂ່າຍ al-Qaida ໄດ້ຖືກຂ້າຕາຍແລ້ວ ໂດຍກໍາລັງຂອງສະຫະລັດໃນວັນອາທິດວານນີ້ ໃນລະຫວ່າງການຍິງຕໍ່ສູ້ກັນໃນບໍລິເວນແຫ່ງນຶ່ງ ເລິກເຂົ້າໄປໃນປາກີສຖານ ທ່ານໂອບາມາປະກາດຂ່າວນີ້ໃຫ້ຊາບ ໃນລະຫວ່າງການກ່າວປາໄສທີ່ຖ່າຍທອດທາງໂທ ລະພາບໄປຍັງທົ່ວປະເທດຈາກທໍານຽບຂາວໃນຄືນວັນອາທິດວານນີ້ ການເຄື່ອນໄຫວດັ່ງກ່າວມີຂຶ້ນໃນເວລາເກືອບ 10 ປີ ຫລັງຈາກການໂຈມຕີທີ່ສ້າງຄວາມເສຍຫາຍຢ່າງໜັກໂດຍພວກປະຕິບັດການຂອງເຄືອຂ່າຍ al-Qaida ຕໍ່ສະຫະລັດໃນວັນທີ 11 ເດືອນກັນຍາປີ 2001 ນັ້ນ ພວກກໍາລັງຂອງສະຫະລັດໄດ້ທໍາການຊອກຫາຫົວໜ້າກຸ່ມກໍ່ການຮ້າຍເຊື້ອສາຍ Saudi Arabia ນັບແຕ່ນັ້ນມາ ການເຄື່ອນໄຫວໃນວັນອາທິດວານນີ້ ແມ່ນມີຂຶ້ນໃນເມືອງ Abbottabad ໃນເຂດ Hazara ເລາະຊາຍແດນແຂວງ Punjab ທ່ານໂອບາມາກ່າວວ່າ ນາຍ bin Laden ບໍ່ໄດ້ເປັນຜູ້ນໍາຂອງຊາວມຸສລິມ ແຕ່ເປັນຄາດ ຕະກອນສັງຫານໝູ່ຊາວມຸສລິມ ປະທານາທິບໍດີໂອບາມາກ່າວວ່າ ການພົບເຫັນໂຕນາຍ bin Laden ມີຂຶ້ນດ້ວຍການຊ່ອຍເຫລືອຂອງອົງການສືບລັບຂອງປາກີສຖານ ແລະວ່າ ທ່ານໄດ້ອະນຸມັດໃຫ້ດໍາເນີນການປະຕິບັດງານດັ່ງກ່າວ ຫລັງຈາກໄດ້ທໍາການຕິດຕາມຮ່ອງ ຮອຍຂອງຜູ້ກ່ຽວຈາກຂ່າວລັບມາເປັນເວລາຫລາຍເດືອນ ທ່ານໂອບາມາ ເອີ້ນການປະຕິບັດງານດັ່ງກ່າວວ່າເປັນຄວາມສໍາເລັດທ່ີສໍາຄັນທີ່ສຸດໃນພາ ລະກິດຜາບແພ້ເຄືອຂ່າຍ al-Qaida ນັ້ນ ແລະກ່າວຕໍ່ໄປວ່າ ການຕາຍຂອງນາຍບິນລາ ເດັນ ຄວນຈະໄດ້ຮັບການຄຳນັບຮັບຕ້ອນຈາກທຸກຜູ້ທຸກຄົນທີ່ເຊື່ອຖືໃນສັນຕິພາບແລະກຽດ ສັກສີຂອງມະນຸດ ປະທານາທິບໍດີໂອບາມາກ່າວຕື່ມວ່າ ໄດ້ມີການບັນລຸຄວາມຍຸຕິທໍາແລ້ວ